Document ID: 31987R0955

31987R0955
L 090/29
JURNALUL OFÍCIAL AL UNIUNII EUROPENE
REGULAMENTUL (CEE) NR. 955/87 AL COMISIEI
din 1 aprilie 1987
de modificare a Regulamentului (CEE) nr. 3440/84 referitor la fixarea de dispozitive la traule, năvoade daneze și plase de pescuit similare
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 170/83 al Consiliului din 25 ianuarie 1983 privind instituirea unui sistem comunitar de conservare și administrare a resurselor de pescuit (1),
având în vedere Regulamentul (CEE) nr. 3094/86 al Consiliului din 7 octombrie 1986 privind stabilirea unor măsuri tehnice de conservare a resurselor de pescuit (2), astfel cum a fost modificat prin Regulamentul (CEE) nr. 4026/86 (3), în special articolul 15,
întrucât articolul 6 alineatul (3) din Regulamentul (CEE) nr. 3440/84 al Comisiei (4) autorizează fixarea unei dubluri de întărire pe traule, taliene daneze și plase similare, cu condiția ca ochiurile de plasă să nu fie în nici un caz mai mici de 80 de milimetri;
întrucât s-a stabilit că folosirea dublurilor de întărire cu ochiuri de dimensiunea menționată mai sus cu plase cu ochiuri mai mici de 40 de milimetri duce la formarea de pungi, ceea ce creează probleme tehnice legate de extragerea capturilor din matca traulului, provocând uzura și ruperea traulului și deteriorarea capturilor;
întrucât folosirea dublurilor de întărire cu ochiuri mai mici ar elimina aceste probleme, fără a afecta conservarea stocurilor de pește;
întrucât definițiile diferitelor categorii de plase de pescuit care figurează la articolele 5 și 6 din Regulamentul (CEE) nr. 3440/84 trebuie amendate în consecință;
întrucât măsurile prevăzute sau modificate din prezentul regulament sunt conforme cu avizul Comitetului de gestionare a resurselor de pescuit,
ADOPTĂ PREZENTUL REGULAMENT:
Articolul 1
Regulamentul (CEE) nr. 3440/84 se modifică după cum urmează:
1.
La articolul 5, alineatul (5) se înlocuiește cu textul de mai jos:
„(5) Se interzice folosirea unei acoperitori simultan cu dublura de întărire, cu excepția traulelor la care ochiurile sunt egale sau mai mici de 60 de milimetri.”
2.
Articolul 6 se modifică după cum urmează:
-
Alineatul (2) se înlocuiește cu textul de mai jos:
„(2) Se interzice folosirea a mai mult de o dublură de întărire, în afară de cazul în care este vorba de traule cu ochiurile egale sau mai mici de 60 de milimetri, pentru care se pot folosi două dubluri de întărire.”
-
Alineatul (3) se înlocuiește cu textul de mai jos:
„(3) Dimensiunea autorizată a ochiurilor va fi superioară sau egală cu dublul laturii ochiurilor de la matca plasei. În cazul în care se folosește o a doua dublură de întărire, dimensiunea ochiurilor acesteia va fi mai mare sau egală cu 120 de milimetri.”
-
Alineatul (6) se înlocuiește cu textul de mai jos:
„(6) Dublurile de întărire fixate pe un traul cu ochiurile mai mari sau egale cu 60 de milimetri nu se pot întinde pe mai mult de doi metri în partea din față a ochetului de ridicare.”
-
Alineatul (7) se înlocuiește cu textul de mai jos:
„(7) Prin derogare de la alineatul (1), se pot fixa dubluri de întărire mai mici ca dimensiune decât matca traulului pe plasele cu ochiurile mai mici sau egale cu 60 de milimetri.”
Articolul 2
Prezentul regulament intră în vigoare în a treia zi de la data publicării în Jurnalul oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 1 aprilie 1987.

Labels: 6